Esa Palosaari

Esa Palosaari (s. 16. tammikuuta 1968 Oulu) on entinen suomalainen jääkiekkoilija ja Porvoo Golfin toimitusjohtaja vuodesta 2009.

Winnipeg Jets varasi Palosaaren kolmannella kierroksella NHL:n varaustilaisuudessa vuonna 1986 numerolla 50. Kyseisessä varaustilaisuudessa Jets varasi myös Teppo Nummisen numerolla 29.

NHL:ssä Palosaari ei koskaan pelannut, ja SM-liigassakin hänelle kertyi vain 53 ottelua. Palosaari pelasi Yhdistyneen kuningaskunnan pääsarjassa, British National Leaguessa yhteensä viisi ottelua kaudella 1992–1993. Palosaaren ura päättyi II divisioonan TuusKissa kauden 1993–1994 päätteeksi.

Palosaari voitti kaudella 1985–1986 alle 18-vuotiaiden Euroopan-mestaruuskilpailuissa kultamitalin. Palosaari pelasi yhteensä seitsemän nuorten- ja 12 poikien maaottelua.

Lähteet

Viitteet

Suomalaiset jääkiekkoilijat
Winnipeg Jetsin (1972–1996) varaamat pelaajat
Vuonna 1968 syntyneet
Elävät henkilöt